CELEX: 52014DP0046
Language: da
Date: 2014-11-13 00:00:00
Title: Europa-Parlamentets afgørelse af 13. november 2014 om anmodning om ophævelse af Ana Gomes' immunitet (2014/2045(IMM))

5.8.2016   
            
            
               DA
            
            
               Den Europæiske Unions Tidende
            
            
               C 285/19
            
         P8_TA(2014)0046
   Anmodning om ophævelse af Ana Gomes' parlamentariske immunitet
   Europa-Parlamentets afgørelse af 13. november 2014 om anmodning om ophævelse af Ana Gomes' immunitet (2014/2045(IMM))
   (2016/C 285/05)
   
      Europa-Parlamentet,
   
               —
            
            
               der henviser til anmodning af 18. juni 2014 om ophævelse af Ana Gomes' immunitet, som er fremsendt af Den Portugisiske Republiks vicestatsadvokat i forbindelse med den verserende straffesag ved Departamento Central de Investigação e Ação Penal i Lissabon med reference NUIPC 8773/13.4TDLSB), og hvorom der blev givet meddelelse på plenarmødet den 3. juli 2014,
            
         
               —
            
            
               der har hørt Ana Gomes, jf. forretningsordenens artikel 9, stk. 5,
            
         
               —
            
            
               der henviser til artikel 8 i protokol nr. 7 vedrørende Den Europæiske Unions privilegier og immuniteter samt artikel 6, stk. 2, i akten af 20. september 1976 om almindelige direkte valg af medlemmerne af Europa-Parlamentet,
            
         
               —
            
            
               der henviser til de domme, som Den Europæiske Unions Domstol har afsagt den 12. maj 1964, 10. juli 1986, 15. og 21. oktober 2008, 19. marts 2010, 6. september 2011 og 17. januar 2013 (1),
            
         
               —
            
            
               der henviser til forretningsordenens artikel 5, stk. 2, artikel 6, stk. 1, og artikel 9,
            
         
               —
            
            
               der henviser til betænkning fra Retsudvalget (A8-0025/2014),
            
         
               A.
            
            
               der henviser til, at Den Portugisiske Republiks vicestatsadvokat har fremsendt en anmodning om ophævelse af Ana Gomes' parlamentariske immunitet fra Departamento Central de Investigação e Ação Penal i Lissabon i forbindelse med ærerørige beskyldninger, som Ana Gomes siges at have fremsat i en tv-debat; der henviser til, at denne anmodning er blevet fremsat, for at der kan rejses straffesag mod Ana Gomes, og for at hun kan blive afhørt i forbindelse med denne sag;
            
         
               B.
            
            
               der henviser til, at Europa-Parlamentets medlemmer i henhold til artikel 8 i protokollen vedrørende Den Europæiske Unions privilegier og immuniteter hverken kan eftersøges, tilbageholdes eller retsligt forfølges på grund af meningstilkendegivelser eller stemmeafgivelser under udøvelsen af deres hverv;
            
         
               C.
            
            
               der henviser til, at Parlamentet i henhold til forretningsordenens artikel 6 under udøvelsen af sine beføjelser vedrørende privilegier og immuniteter arbejder for at bevare sin integritet som demokratisk lovgivende forsamling og sikre medlemmernes uafhængighed under udførelsen af deres opgaver;
            
         
               D.
            
            
               der henviser til, at Domstolen har anerkendt, at en erklæring, der afgives af et medlem uden for Europa-Parlamentet, kan udgøre en meningstilkendegivelse, der fremsættes under udøvelsen af det parlamentariske hverv, jf. protokollens artikel 8, ud fra det synspunkt, at det ikke er stedet, hvor en erklæring afgives, der har betydning, men derimod erklæringens karakter og indhold;
            
         
               E.
            
            
               der henviser til, at den politiske debat i moderne demokratier ikke kun foregår i parlamentet, men også via medierne, bl.a. via presseudtalelser og internettet;
            
         
               F.
            
            
               der henviser til, at Ana Gomes i det pågældende tv-program udtalte sig som medlem af Europa-Parlamentet for at drøfte forhold, som hun havde interesseret sig for på EU-plan, hvilket bl.a. fremgår af de forespørgsler til skriftlig besvarelse, som hun har indgivet til plenarmødet;
            
         
               G.
            
            
               der henviser til, at Ana Gomes ved at henlede opmærksomheden på den portugisiske regerings beslutning om at privatisere skibsværftet i Viana do Castelo — en beslutning, der også har givet anledning til en undersøgelse fra Kommissionens side for at konstatere, om EU-reglerne om statsstøtte var blevet overtrådt — varetog sit mandat som medlem af Europa-Parlamentet;
            
         
            
               1.
            
            
               vedtager ikke at ophæve Ana Gomes' immunitet;
            
         
            
               2.
            
            
               pålægger sin formand straks at sende denne afgørelse og det kompetente udvalgs betænkning til Den Portugisiske Republiks kompetente myndigheder og Ana Gomes.
            
         
      (1)  Domstolens dom af 12. maj 1964, Wagner mod Fohrmann og Krier, 101/63, ECLI:EU:C:1964:28; Domstolens dom af 10. juli 1986, Wybot mod Faure m.fl., 149/85, ECLI:EU:C:1986:310; Rettens dom af 15. oktober 2008, Mote mod Parlamentet, T-345/05, ECLI:EU:T:2008:440; Domstolens dom af 21. oktober 2008, Marra mod De Gregorio og Clemente, C-200/07 og C-201/07, ECLI:EU:C:2008:579; Rettens dom af 19. marts 2010, Gollnisch mod Parlamentet, T-42/06, ECLI:EU:T:2010:102; Domstolens dom af 6. september 2011, Patriciello, C-163/10, ECLI:EU:C:2011:543; Rettens dom af 17. januar 2013, Gollnisch mod Parlamentet, T-346/11 og T-347/11, ECLI:EU:T:2013:23..